cyanic-selkie/wikianc huggingface dataset:
Նաիմա Սահլբոմ
Կենսագրություն
Միջնակարգ դպրոցն ավարտելուց հետո Նաիման ուսումը շարունակել է Ուպսալայի համալսարանում, որտեղ ուսումնասիրել է քիմիա, հանքաբանություն, երկրաբանություն։ 1894 թվականին ավարտել է համալսարանը՝ ստանալով երկրաբանի որակավորում և համապատասխան դիպլոմ   ։ 1896 թվականին, հաջողությամբ պաշտպանելով իր պատրաստած ատենախոսությունը, ստացել է փիլիսոփայական գիտությունների թեկնածուի գիտական աստիճան։ Այնուհետև սովորել է Աախենի տեխնիկական բարձրագույն դպրոցում, Բազելի համալսարանում, որից հետո Նոյշատելի նորաբաց համալսարանում պաշտպանել է դոկտորական ատենախոսություն և ստացել փիլիսոփայական գիտությունների դոկտորի աստիճան (1910)։
Սահլբոմը, փիլիսոփայությունից զատ, ակտիվորեն զբաղվել է քիմիական վերլուծությամբ, 1914 թվականին Ստոկհոլմում բացել է ջրի, հանքանյութերի, ապարների քիմիական վերլուծության մասնավոր աշխատանոց (լաբորատորիա)։ Միաժամանակ հասարակական եռանդուն գործունեություն է ծավալել. 1919-1944 թթ. Խաղաղության և ազատության համար պայքարի կանանց միջազգային լիգայի (IKFF) խորհրդի անդամ էր, 1924 թվականից էլ ղեկավարել է «Ընդդեմ ռազմական գործի գիտականացման» կոմիտեն։ Տասնամյակներ ձգված եռանդուն գործունեության համար նրան 1946 թվականին շնորհվել է Illis Quorum ոսկե մեդալ։
Գրականություն
Կատեգորիա:Շվեդ կին քիմիկոսներ Կատեգորիա:Ուփսալայի համալսարանի շրջանավարտներ Կատեգորիա:Շվեդ հանքաբաններ
Մինանգկաբաու
Մինանգկաբաու (ինքնաանվանումը՝ Baso Minang(kabau), ինդոնեզերեն՝ Bahasa Minangkabau), ավստրոնեզիական լեզվաընտանիքի լեզու, տարածված է Արևմտյան Սումատրայում բնակվող մինանգկաբաու ժողովրդի մոտ, Ռիաուի արևմտյան մասում, նաև Ինդոնեզիայի քաղաքների որոշ Մինանգբաու համայնքներում ։ Տարածված է նաև Սումատրայի Մինանգ շրջանից Մալայզիա տեղափոխված բնակչության շրջանում և Մալայզիայի Աչեխ շրջանում, որտեղ այն կոչվում է Aneuk jamee։
Ծանոթագրություններ
Կատեգորիա:Ինդոնեզիայի լեզուներ Կատեգորիա:Մալայզիայի լեզուներ
Քեքատա
Քեքատա (Qeqqata Kommunia), 2009 թվականից Գրենլանդիայի չորս կոմունաներից մեկը։
Բնակչությունը՝ 9 638 մարդ (2012), ովքեր ապրում են 115,5 հազար կմ² տարածքում։
Խոշորագույն քաղաքն ու վարչական կենտրոնը Սիսիմիուտն է (5 965 մարդ)։
Քեքատա կոմունան զբաղեցնում է Արևմտյան Գրենլանդիայի կենտրոնական մասը։ Արևելքում 45 °С արևմտյան երկայնության և հարավում մունիցիպալիտետը սահմանակցում է Սերմերսոոք, իսկ հյուսիսում՝ Կաասուիտսուպ կոմունաների հետ։ Կոմունայի արևելյան մասում սառույց է։
Ծանոթագրություններ
Կատեգորիա:Գրենլանդիայի կոմունաներ Կատեգորիա:2009 թվականին հիմնադրված բնակավայրեր
Պելեգրինո Պարմենսե
Պելեգրինո Պարմենսե (Pellegrino Parmense), կոմունա Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 1182 մարդ (2008 թվականի տվյալներով)։ Բնակչության խտությունը՝ 14 մարդ/կմ²։ Զբաղեցնում է 82 կմ² տարածք։ Փոստային ինդեքս՝ 43047։ Հեռախոսային կոդը՝ 0524։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Փաունցհաուզեն
Փաունցհաուզեն (Paunzhausen), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 1555 մարդ (2010 թվականի դեկտեմբերի 31-ի տվյալներով) ։ Զբաղեցնում է 12,73 կմ² տարածք։ Պաշտոնական կոդը՝ 09 1 78 150։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Կարքեմիշ
Կարքեմիշ (խեթերեն՝ Kargamiš, հունարեն՝ Εὔρωπος, լատիներեն՝ Europus), հնագույն քաղաք Հյուսիսային Ասորիքում (մ.թ.ա. 2400-600), Եփրատի աջ ափին, այժմյան Սիրիայի և Թուրքիայի սահմանին։ Ամենահին հիշատակությունը վերաբերում է մ.թ.ա. 18-րդ դարին։ Մ.թ.ա. 15-րդ դարում վասալական կախման մեջ է եղել Եգիպտոսից, ավելի ուշ՝ մինչև մ.թ.ա. 12–րդ դարը՝ Խեթական պետությունից։
Մ.թ.ա. 12 – 8 դարերում եղել է ինքնուրույն թագավորության մայրաքաղաք։ Մ.թ.ա. 717 թվականին Կարքեմիշը նվաճել է Սարգոն II-ը։ Մ.թ.ա. 605 թվականին նրա մոտ Բաբելոնի թագավոր Նաբուգոդոնոսոր II, Մարաստանի դաշնակցությամբ, պարտության է մատնել Եգիպտոսի փարավոն Նեխո II-ի և Ասորեստանի թագավոր Աշշուրուբալլիտ II–ի զորքերին։ Այս ճակատամարտից հետո Ասորեստանը դադարել է գոյություն ունենալ։
Կարքեմիշը պեղելիս (1876, 1878-1881, 1908-1919) հայտնաբերվել են պաշտպանական կառույցներ, պալատների, տաճարների և այլ շինությունների հիմքեր, ճարտարապետական և քանդակագործական հուշարձաններ, սեպաձև և մեհենագիր արձանագրություններ։
Կարքեմիշի արքաներ
Կատեգորիա:Մերձավոր Արևելքի հին քաղաքներ Կատեգորիա:Մերձավոր Արևելքի պատմական պետություններ Կատեգորիա:Թուրքիայի պատմություն Կատեգորիա:Հարավարևելյան Անատոլիայի հնավայրեր
Սանտա Մարիա դե Բեսորա
Սանտա Մարիա դե Բեսորա (իսպ.՝ Santa Maria de Besora), մունիցիպալիտետ Իսպանիայի Կատալոնիա ինքնավար համայնքի Բարսելոնա պրովինցիայի Օսոնա շրջանի կազմում։ Զբաղեցնում է 24,7 կմ² տարածք։ Բնակչության թվաքանակը 2007 թվականի տվյալներով եղել է 183, խտությունը՝ 6,99 մարդ/կմ² ։ Հեռավորությունը պրովինցիայի վարչական կենտրոնից՝ 8 կմ։
Արտաքին հղումներ
Կատեգորիա:Իսպանիայի բնակավայրեր
Մունիր Մոհանդ Մոհամեդի
Մունիր Մոհանդ Մոհամեդ (منير مهند محمدي; Munir Mohand Mohamedi, )` Մարոկկոյի ֆուտբոլիստ, «Նումանսիա» և Մարոկկոյի հավաքականի դարպասապահ։ 2018 թ.- ի ֆուտբոլի աշխարհի առաջնության անդամ։
Ակումբային կարիերա
Մոհամեդը իսպանական «Սեուտա» ակումբի սան է, սակայն բարձր մրցակցության պատճառով նա խաղում էր միայն կրկնօրինակների հետ։ 2009 թվականին Մունիրը տեղափոխվեց «Ալմերիա», բայց այնտեղ նա խաղաց փոխարինող։ 2010 թվականին Մոհամեդը միացել է իր հայրենի քաղաքի «Մելիլյա» ակումբին։ 2011 թվականի մայիսի 15-ին «Կադիսա»-ի հետ խաղում նա իր դեբյուտը նվաճեց Սեգունդա Բ-ում ։ 2012 թ.-ին Մունիրը դարձավ թիմի հիմնական դարպասապահը։ 2014 թվականի ամռանը Մոհամեդն կնքեց պայմանագիր «Նումանսիայի» հետ ։ Հոկտեմբերի 19-ին «Լաս Պալմասի» դեմ խաղում նա նվաճեց Սեգունդայի իր դեբյուտը ։
Միջազգային կարիերա
2015 թվականի մարտի 28-ին, Ուրուգվայի հավաքականի հետ ընկերական խաղի ժամանակ, Մոհամեդը Մարոկկոյի հավաքականի համար ելույթ ունեցավ ։ 2017 թվականին Մունիրի հավաքականը մասնակցել է Գաբոնում Աֆրիկայի գավաթին։ Մրցաշարում խաղացել է Տոգոյի, Կոտ դ'Իվուարի հավաքականի, Եգիպտոսի հավաքականի և Կոնգոյի հավաքականի դեմ ։
2018 թվականին Մոհամեդը մասնակցություն է ունեցել Ռուսաստանում 2018 թ. ֆուտբոլի աշխարհի առաջնությունում։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Մարոկկացի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Մալագայի ֆուտբոլիստներ Կատեգորիա:Մարոկկոյի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Ալմերիայի ֆուտբոլիստներ
Պեդրո Անտոնիո դե Ալարկոն
Պեդրո Անտոնիո դե Ալարկոն ի Արիսա (իսպաներեն՝ Pedro Antonio de Alarcón y Ariza ), 19-րդ դարի իսպանացի քաղաքական գործիչ և գրող, իսպանական գրականության մեջ ռեալիստական ուղղության սկզբնավորողներից մեկը։
Կենսագրություն
Պեդրո Անտոնիո դե Ալարկոնը ծնվել է 1833 թվականի մարտի 10-ին, իսպանական Գվադիկս քաղաքում, ազնվականի ընտանիքում։ Ծնողները Իսպանիայի անկախության համար պատերազմում կորցրել էին իրենց ամբողջ կարողությունը։ Ցանկանալով, որ իրենց տղան հոգևորական դառնա, նրան ուսման էին տվել հայրենի քաղաքի հոգևոր սեմինարիայում (ճեմարանում)։ Իր գիտելիքների պաշարը համալրելու նպատակով Պեդրոն մի կարճ ժամանակ հաճախել է նաև Գրանադայի համալսարան, ունկնդրել իրավագիտության և փիլիսոփայության դասախոսություններ, բայց, հակառակ ծնողների պնդումներին, իր հոգու ձայնին ունկնդրելով՝ նախընտրել է զբաղվել գրական աշխատանքով։ 1853 թվականին հրաժեշտ է տվել ծնողներին ու մեկնել Կադիս՝ նպատակ ունենալով իր ապրուստը վաստակել ամսագրերից մեկի խմբագրությունում աշխատելով ։ 1854 թվականին, երբ բռնկվել է հեղափոխությունը, առանց տատանվելու և հապաղելու՝ մեկնել է Մադրիդ, որտեղ շատ կարճ ժամանակում եռանդուն, ակտիվ, նվիրված հեղափոխականի համբավ է ձեռք բերել ու հասել բարձր դիրքի՝ դառնալով հակաբուրբոնյան, ժողովրդավարական Colonia granadina-ի առաջնորդ ։
Ստեղծագործությունները
Ալարկոնը հիանալի քնարերգու է (ընդ որում՝ նրա բանաստեղծություններում գերիշխում է ռոմանտիկական ոգին), բայց նաև երգիծելու մեծ վարպետ է։ Նրա ստեղծագործություններում վառ կերպով արտահայտվել են հոգու ջերմությունը, անկեղծ, ամնիջական բնականությունը, ժողովրդական ոգին։ Առանձնապես հաջողված են կատակային ու երգիծական բնույթի բանաստեղծությունները, ինչպես նաև՝ արձակ գործերը։ Նրա գրեթե ողջ ստեղծագործությունը սուբյեկտիվ բնույթ է կրում և որոշակի չափով ինքնակենսագրական է։
Հարկ է նշել, որ մինչև 1859 թվականը Ալարկոնը զանազան թերթերում ու ամսագրերում հրատարակել է միայն քաղաքական կամ գրականագիտական բովանդակությամբ հոդվածներ, որոնցից մի քանիսն արժանացել են գրական հասարակության առանձնահատուկ ուշադրությանը և բուռն քննարկումների առիթ են հանդիսացել։ 1860 թվականին Մադրիդում լույս է տեսել նրա առաջին գիրքը՝ «Diario de un testigo de la guerra de Africa»-ն, որը մեծ հաջողություն է ունեցել և համբավ ու փառք բերել հեղինակին։ Բայց հաջորդաբար հրատարակված՝ ճամփորդական նոթեր ամփոփող «De Madrid à Nàpoles», «La Alpujarra», «Viajes por España» գրքերը առաջինի հաջողությունը, ցավոք, չեն կրկնել։ Ինչ վերաբերում է Ալարկոնի գեղարվեստական արձակին, պետք է ասել, որ նրա պատմվածքների ու վիպակների առաջին իսկ ժողովածուն, որը կրում էր «Cantos, articulos y novelas» վերնագիրը, Իսպանիայի լավագույն վիպասաններից մեկի համբավին է արժանացրել նրան։ Որպես վիպասան՝ նա իր մեջ միաձուլել է իսպանական գրականության հին վարպետներին բնորոշ լավագույն հատկանիշները՝ հարուստ երևակայությունը, նուրբ դիտողականությունը, հումորը՝ ժամանակակից եվրոպացու զարգացած մտքի ու ճաշակի հետ մեկտեղված։ Նրա լավագույն ստեղծագործությունը համարվում է «El sombrero de très picos» (1874 թ.) վեպը, որը գավառական բարքերի մի փայլուն պատկեր է ներկայացնում՝ մատուցված մեծ տաղանդով, իսպանական յուրահատուկ գունագեղությամբ (կոլորիտով)։ Հետագայում Ալարկոնը գրել է ևս մի քանի վեպ, որոնք իր հայրենիքում մեծ հաջողություն են վայելում, սակայն Իսպանիայի սահմաններից դուրս այնքան էլ բարձր չեն դասվում։ Խոսքը վերաբերում է «El Escàndalo» (Մադրիդ, 1875 թ.), La pródiga» (Մադրիդ, 1881 թ.), «El capitan Veneno» (Մադրիդ, 1881 թ.) վեպերին, որոնցից առաջինը կրոնա-փիլիսոփայական բնույթի գործ է և մամուլում հեղինակի վրա բուռն հարձակումների առիթ է դարձել <ref name =CerP>http://www.cervantesvirtual.com/portales/pedro_antonio_de_alarcon/presentacion/ | titolo=Presentación del portal Pedro Antonio de Alarcón | lingua=es | accesso= 23 maggio 2018}} ։ Այս շարքի վեպերից, բոլոր դեպքերում, լավագույնը համարվում է 1880 թվականին Մադրիդում լույս ընծայված «El niño de la bola»-ն։
Ալարկոնի քնարական ստեղծագործություններն ամփոփված են «Poesias serias y humoristicas» ժողովածուում, իսկ գրաքննադատական էտյուդներն ու սրամիտ ֆելիետոնները՝ «Amores y amorios» (Մադրիդ, 1875 թ.), «Cosas que fueron» (Մադրիդ, 1871 թ.), «Novelas cortas», «Juicios literanos y artisticos» (1883 թ.) ժողովածուներում։
Թատրոնի համար Ալարկոնը գրել է ընդամենը մեկ երկ՝ «El hijo prodigo» դրաման (1857 թ.), որի բեմադրությունը նրա չարամիտ ու չարակամ գրական հակառակորդների ջանքերով մեծ աղմուկով տապալվել է, և դրանից հետո նա այլևս չի փորձել իր ուժերը թատերգության ժանրում։
1884 թվականին Պեդրո դե Ալարկոնը հրատարակել է իր գրական կտակը՝ «Historia de mis libros»-ը, և այդուհետ ձեռքն այլևս գրիչ չի առել։
Մահացել է 1891 թվականի հուլիսի 19-ին, Մադրիդում ։
Կինոյում և երաժշտության մեջ
Ալարկոնի ստեղծագործությունների հիման վրա նկարահանվել է երկու ֆիլմ՝ «Եռանկյունաձև գլխարկը» (Իտալիա, ռեժիսոր՝ Մարիո Կամերինի) և «Չքնաղ ջրաղացպանուհին» (Իսպանիա/Ֆրանսիա, դերերում՝ Սոֆի Լորեն, Մարչելո Մաստրոյանի, Վիտտորիո դե Սիկա)։ «Եռանկյունաձև գլխարկը» դրվել է նաև իսպանացի անվանի կոմպոզիտոր Մանուել դե Ֆալյայի նույնանուն բալետի հիմքում։
Արտաքին հղումներ
Կատեգորիա:19-րդ դարի բանաստեղծներ Կատեգորիա:Իսպանիայի քաղաքական գործիչներ Կատեգորիա:Իսպանացի գրողներ Կատեգորիա:Իսպանացի բանաստեղծներ Կատեգորիա:Իսպանացի լրագրողներ Կատեգորիա:Իսպանացի դրամատուրգներ Կատեգորիա:Իսպանացի դիվանագետներ
Պեզյո սյուր Սոն
Պեզյո սյուր Սոն (Peyzieux-sur-Saône), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տուասսե կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01295։
Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս՝ Լիոն քաղաք, 45 կմ է և 33 կմ արևմուտք Բուրկ ան Բրեսից ։
Կոմունայի հյուսիսարևմտյան մասում հոսում է Սոնա գետը։
Կլիմա
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։
Պատմություն
Գյուղի առաջին հիշատակումը թվագրվում է 10-րդ դարում։
Բնակչություն
Կոմունայի բնակչությունը 2010 թվականին կազմել է 473 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 308 մարդկանցից 258-ը տնտեսապես ակտիվ են եղել, 50-ը՝ պասիվ (ակտիվության ցուցանիշը` 83,8% է, 1999 թվականին՝ 79,3%)։ 258 ակտիվ բնակիչներից աշխատել են 239-ը (121 տղամարդ, 118 կին), գործազուրկ է եղել 19 մարդ (8 տղամարդ և 11 կին)։ 50 պասիվներից 22 հոգի եղել են աշակերտ կամ ուսանող, 16-ը՝ թոշակառու, 12 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վարսի
Վարսի (Varsi), կոմունա Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 1520 մարդ։ Բնակչության միջին խտությունը՝ 19 մարդ/կմ²։ Զբաղեցնում է 79 կմ² տարածք։ Փոստային ինդեքս՝ 43049։ Հեռախոսային կոդը՝ 0525։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ռուդելցհաուզեն
Ռուդելցհաուզեն (Rudelzhausen), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 3202 մարդ (2010 թվականի դեկտեմբերի 31-ի տվյալներով) ։ Զբաղեցնում է 40,82 կմ² տարածք։ Պաշտոնական կոդը՝ 09 1 78 122։
Կոմունան բաժանված է 20 գյուղական համայնքների։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Կալեստանո
Կալեստանո (Calestano), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 1811 մարդ։ Բնակչության միջին խտությունը՝ 32 մարդ/կմ²։ Զբաղեցնում է 57 կմ² տարածք։ Փոստային ինդեքս՝ 43030։ Հեռախոսային կոդը՝ 0525։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Տիգրան Զարգարյան
Տիգրան Կարոյի Զարգարյան, հայ գրադարանավար, ճարտարագետ, Հայաստանի Ազգային գրադարանի տնօրեն (2011-2019)։
Կենսագրություն
Տիգրան Զարգարյանը ծնվել է 1954 թվականի փետրվարի 25-ին, Երևանում։ Սովորել է Երևանի ճարտարագիտական համալսարանում, մասնագիտացումը՝ գրադարանների և արխիվների թվայնացում և կառավարում։ Ունի ավելի քան 25 տարվա մասնագիտական փորձ։
1994-2003 թվականներին աշխատել է հանրապետական գիտաբժշկական գրադարանի ավտոմատացման բաժնի վարիչ, ապա՝ ԵՊՀ գրադարանի ավտոմատացման բաժնի վարիչ։
2006-2011 թվականներին եղել է ՀՀ ԳԱԱ Հիմնարար գիտական գրադարանի տնօրենը։
2007-2009 թվականներին աշխատել է eIFL-FOSS (ազատ կոդերով ծրագրաշարեր) միջազգային ծրագրի համակարգող, իսկ ՀՀ ԳԱԱ միջազգային գիտակրթական կենտրոնում 2008 թվականին «Գրադարանային գործ և տեղեկատվական աղբյուրներ» ամբիոնի վարիչ։
2011 թվականին նշանակվել է Հայաստանի ազգային գրադարանի տնօրեն ։ Պաշտոնավարել է մինչև 2019 թվականը։
2019 թվականից առ այսօր ՀՀ ԳԱԱ Հիմնարար գիտական գրադարանի գիտական ղեկավար ։
2021 թվականից առ այսօր «Հայ գրադարանավարների և արխիվագետների միջազգային ասոցիացիայի» գործադիր խորհրդի հիմնադիր անդամ է (International Association of Armenian Librarians and Archivists):
2021-2022 թվականներին եղել է «Վիքիմեդիա Հայաստան» ԳՀԿ Խորհրդի նախագահը։
Հրապարակումներ
Տիգրան Զարգարյանն ունի մի քանի տասնյակ հրապարակումներ ։
стр. 65-67
Ծանոթագրություններ
Կատեգորիա:Հայ գրադարանավարներ Կատեգորիա:Հայ ճարտարագետներ
Մյուլեհոլց
Մյուլեհոլց (Mühleholz)՝ գյուղական բնակավայր է Լիխտենշտայնում` ընդգրկված Շան համայնքի սահմաններում` Շվեյցարիայի հետ սահմանի վրա՝ Հռենոս գետի ափին։ Փոստային ինդեքսն է՝ 9494։
«Landstrasse 28» ավտոճանապարհը Մյուլեհոլցը բաժանում է երկու մասի՝ Վերին Մյուլեհոլցի (Ober Mühleholz) և Ստորին Մյուլեհոլցի (Under Mühleholz)։ Գյուղի մի մասը տեղակայված է Վադուց համայնքի սահմաններում։
Մոտ տեղակայված բնակավայրերն են երկրի խոշորագույն բնակավայր Շանը և Էբենհոլց գյուղը, որոնցից Մյուլեհոլցը միայն կանաչ տնկարկներով է անջատվում ։
Գյուղի մեծ մասը հարթավայրային է, ծովի մակարդակից միջին բարձրությունը կազմում է 450 մ, սակայն Վերին Մյուլեհոլցում բացարձակ բարձրությունը գերազանցում է 500 մ-ը ։
Մյուլեհոլցում գտնվում է «Vaduz, Mühleholz» ճանապարհի ավտոբուսային կանգառը (ավտոբուսները աշխատում են 14։00-23։00) ։
Գյուղում են գտնվում նաև «Concordia» տուրիստական ընկերությունը և երեք բավականին մեծ հյուրանոցներ ։
Հղումներ
Կատեգորիա:Լիխտենշտայնի գյուղեր
Կրիշան Չանդար
Կրիշան Չանդար (Նոյեմբերի 19, ), հնդիկ գրող, ով իր գործերը ստեղծեց հիմնականում ուրդու լեզվով, ավելի ուշ (Բրիտանական Հնդկաստանի բաժանումից հետո) նույնպես գրել է հինդի ։ Նա գրել է ավելի քան 20 վիպակ, 30 պատմագիրք (այն ժանրը, որում նա հիմնականում աշխատել է), և բազմաթիվ ռադիոյի պիեսներ, ինչպես նաև մի շարք սցենարներ ֆիլմերի և երգիծական ստեղծագործությունների համար ։
Նրա պատմությունների թեման սովորաբար եղել է Հնդկաստանի քաղաքային աղքատների և գյուղացիների կյանքը և քննադատությունը հնդկական կաստայի համակարգի մասին, չնայած նա գրել է այլ թեմաների, այդ թվում՝ Հնդկական պատմության վերաբերյալ ։ Բրիտանական Հնդկաստանի միության և Պակիստանի բաժանումից հետո այս թեման, որին նա կտրուկ բացասական էր մոտենում, արտացոլվեց նաև նրա ստեղծագործություններում ։ Չանդարի գրքերը հրատարակվում են Հնդկաստանում 16 տեղական լեզուներով, շատ աշխատանքներ թարգմանվել են օտար լեզուներով՝ ներառյալ անգլերեն և ռուսերեն ։ ԽՍՀՄ-ում նրա գրքերից ամենահայտնիներն էին «Էշի արկածները» երգիծական վեպը և փիլիսոփայական հեքիաթը «Հակադարձած ծառը»։
Կրիշան Չանդարը մահացավ Բոմբեյում 1977-ի մարտի 8-ին՝ սրտի զանգվածային ինֆարկտից՝ շարունակելով աշխատել մինչև կյանքի վերջին օրը։ Իր մասում կոչվում է Պունչ քաղաքում գտնվող այգի, որի կենտրոնում նրա համար հուշարձան է տեղադրված։
Գրականություն
Կատեգորիա:Հնդիկ գրողներ Կատեգորիա:Հնդիկ դրամատուրգներ Կատեգորիա:Հնդիկ վիպասաններ Կատեգորիա:Սրտամկանի ինֆարկտից մահացածներ
Ռաֆայել Լեմկինի փողոց (Երևան)
Ռաֆայել Լեմկինի փողոց, փողոց Երևանի Կենտրոն վարչական շրջանում ։
Պատմություն
Նույն թվականի դեկտեմբերի 11-ին տեղի է ունեցել փողոցի անվանակոչման հանդիսավոր արարողությունը, որին ներկա են եղել ՄԱԿ-ի գլխավոր քարտուղարի ցեղասպանության կանխարգելման հարցերով հատուկ խորհրդական Ադամա Դիենգը, Հայաստանում ՄԱԿ-ի մշտական համակարգող Շոմբի Շարփը, Երևանի քաղաքապետի տեղակալ Սերգեյ Հարությունյանը, Հայաստանի արտաքին գործերի փոխնախարար Աշոտ Հովակիմյանը, Հայաստանի արտաքին գործերի փոխնախարար Աշոտ Հովակիմյանը։
Ռաֆայել Լեմկինի փողոցի անվանատախտակի բացումը կատարել են Երևանի քաղաքապետի տեղակալն ու Հայաստանում Լեհաստանի Հանրապետության արտակարգ և լիազոր դեսպանը։
Մինչև հիմա Լեմկինի անվամբ փողոց է անվանակոչվել միայն Նիդեռլանդներում, երկրորդը՝ Երևանում ։
Արտաքին հղումներ
Կատեգորիա:Երևանի փողոցներ Կատեգորիա:Փողոցներ այբբենական կարգով
Հյոնա (երգչուհի)
Հյոնա, լրիվ անունը Կիմ Հյոն Ա (Kim Hyun-a, հանգըլ՝ 김현아, ), հարավկորեական երգչուհի, ռեփեր, պարուհի, մոդել, երգերի հեղինակ։ Նա հանդիսանում է 4Minute խմբի հիմնական ռեփերը, գլխավոր պարուհին և խմբի դեմքը։ 2007 թվականի կեսերից նա եղել է Wonder Girls խմբի կազմում։ Ինչպես նաև հայտնի Trouble Maker դուետի անդամ։ Ներկա պահին պայմանագիր է կնքել Cube Enteraiment-ի հետ։ Հյոնան «TONY MOLY» կոսմետիկ ապրանքանիշի դեմքերից մեկն է։
Վանգ (Բավարիա)
Վանգ (Wang), Կոմունա Գերմանիայում, Բավարիայում։
Հյոնա (երգչուհի)
Հյոնան հանրությանը հայտնի է դարձել մինչև առաջնելույթը, Wonder Girls խմբի գլխավոր ռեփերն էր, որտեղից դուրս է եկել առողջական խնդիրների պատճառով։ 2008 թվականին պայմանագիր է ստորագրել «Cube Entertainment»-ի հետ։ Մեկ տարի անց տեղի է ունեցել 4Minute խմբի առաջնելույթը։ Նա նաև հայտնի է PSY-ի տեսահոլովակի մեջ հայտնվելուց հետո։
Ներկա պահի դրությամբ Կիմ Հյոնան «Playboy»-ի կարծիքով հանդիսանում է ամենասեքսուալ կորեուհիներից մեկը։ Ինչպես նաև «MAXIM» ամսագիրը հայտնել է ամենասեքսուալ այդոլ աղջկան, որը նույնպես Հյոնան էր։
Կոլորնո
Կոլորնո (Colorno), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Հյոնա (երգչուհի)
2007-2009 թվականներ
2007 թվականին, JYP Entertaiment լեյբլի հովանավորությամբ Հյոնան «Irony» երգով առաջնելույթ է ունեցել Wonder Girls խմբի կազմում։ Հյոնան ելույթ է ունեցել որպես խմբի ռեփեր։
Կոլորնո
Բնակչությունը՝ 8593 մարդ։ Բնակչության միջին խտությունը՝ 165 մարդ/կմ²։ Զբաղեցնում է 48 կմ² տարածք։ Փոստային ինդեքս՝ 43052։ Հեռախոսային կոդը՝ 0521։
Հյոնա (երգչուհի)
2007-2009 թվականներ
Նա հեռացել է խմբից 2007 թվականի հունիսին իր ծնողների պահանջով, ովքեր մտածում էին նրա ֆիզիկական վիճակի համար (նոպաներ, քրոնիկական գաստրիտի պատճառով ուշագնացություններ)։
Կոլորնո
Քաղաքի հովանավորն է սուրբ Մարգարիտը։ Տոնը նշվում է ամեն տարի հուլիսի 20-ին։
Հյոնա (երգչուհի)
2007-2009 թվականներ
2008 թվականին, առողջական բուժումներ անցնելուց հետո, Հյոնան անցավ Cube Entertaiment-ի հովանավորության տակ ու միացավ 4minute խմբին։ Խումբն առաջնելույթ է ունեցել 2009 թվականի հունիսի 15-ին «Hot Issue» երգով։
Կոլորնո
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Հյոնա (երգչուհի)
2007-2009 թվականներ
Այդ ժամանակահատվածում Հյոնան համագործակցել է բազմաթիվ արտիստների հետ, նրանց հետ ձայնագրելով երգեր ու նկարահանվելով նրանց տեսահոլովակներում. Լի Կի Կվան (Ace Junior, ներկայումս BEAST խմբի անդամ) - «Dancing Shoes», Navi — «Wasteful Tears», Mighty Mouth — «Love Class», Brave Brothers — «Bittersweet»:
2010 թվական
2010 թվականի հունվարի 4-ին Հյոնան առաջնելույթ է ունենում որպես մենակատար, թողարկելով իր «Change» երգը։ Սինգլի ձայնագրման ու տեսահոլովակի նկարահանման մեջ մասնակցել է նաև Յոն Չուն Հյոնը (BEAST խումբ)։ «Change» երգի տեսահոլովակը համարվել է ցենզուրայից դուրս պրովոկացիոն պարի համար։ Այդ երգի թողարկումից հետո կորեական կառավարությունն այս երգի տեսահոլովակի վրա դրել է «+19» տարիքային սահմանափակում, այսինքն արգելվում էր նրա ցուցադրումը հեռուստացույցով մինչև 22:00-ն։ Տեսահոլովակը վերանկարահանվում է, սակայն SBS հեռուստաընկերությունը նրա վրա դնում է «+15» տարիքային սահմանափակում, մինչ այդ ժամանակ MBC հեռուստաընկերությունը այն ցուցադրում էր առանց որևէ սահմանափակման։ 2010 թվականի ցուցանիշներով երգը զբաղեցնում է Gaon ազգային հիթ-շքերթի 14-րդ հորիզոնականը տարեկան 2 469 354 վաճառված օրինակով։ Ավելի ուշ թողարկվել են ավելի հանրաճանաչ «Love Parade» և «Outlaw in the Wild» սինգլները։
2010 թվականի հոկտեմբերին Հյոնան «Late Night FM» ֆիլմում տարել է դրվագային դեր 4Minute Խմբի մյուս մասնակցի՝ Ջիհյոնի հետ։
2010 թվականի վերջին երգչուհի G.NA-ի հետ, հյոնան ձայնագրել է «Say You Love Me» երգը, որը հայտնի է դարձել Կորեայի ինտերնետ-պորտալներում։
2011 թվական։ Bubble Pop! & Trouble Maker
2011 թվականի հունիսին, մի քանի թիզերներից ու հեռուստատեսությունում հայտնվելուց հետո Հյոնան թողարկում էր իր առաջին մենակատարային «Bubble Pop!» մինի ալբոմը, որի մեջ ներառվում են 5 երգեր։ Նույնանուն գլխավոր երգի տեսահոլովակը թողարկվում է հաջորդաբար՝ 2011 թվականի հունիսի 30-ին։ Տեսահոլովակում գլխավոր դերերից մեկը բաժին է հասնում MBLAQ խմբի Լիջունին։ Տեսահոլովակի թողարկումից հետո Korea Communications Standards Commission-ը նրա վրա տեղադրում է «+19» տարիքային սահմանափակում, և ինչպես «Change» երգի տեսահոլովակը, արգելվում է հեռուստատեսությամբ մինչև 22:00-ի ցուցադրոթյունը։
2011 թվականի սեպտեմբերին Հյոնան զբաղեցնում է Միլբորդ հիթ - շքերթի «21 Under 21» վարկանիշի 17-րդ հորիզոնականը։
Նոյեմբերի 22-ին Հյոնան (ինչպես նաև 2NE1-ն ու Super Junior-ը) ստանում է «2011 YouTube Kpop Awards» մրցանակը։ Մրցանակաբաշխության ժամանակ Հյոնան ասել է.
Այդ ժամանակ Bubble Pop! երգը հավաքում է 21,6 միլիոն դիտում։
2011 թվականի նոյեմբերի 24-ին Cube Entertainment-ը հայտարարեց Հյոնայի ու BEAST խմբի Հյոն Սընի մասնակցությամբ դուետի մասին։ Դուետը անվանվեց Trouble Maker: Դեկտեմբերի 1-ին դուետը թողարկեց իր առաջնելույթային ալբոմը նույնանուն գլխավոր երգով։
Հյոնայի «Bubble Pop» երգը զբաղեցրել է 9-րդ հորիզոնականը SPIN ամսագրի «2011 թվականի 20 լավագույն երգեր» ցուցակում։
2012 թվական։ Նոր ուղղություններ
Հյոնան շարունակում է մնալ 4Minute խմբի ու Trouble Maker դուետի անդամ։
2012 թվականի փետրվարին հայտնի է դառնում, որ Հյոնան ու G.NA-ն կմասնակցեն «The Birth of a Family» շոուի երկրորդ եթերաշրջանում։ Երկու ամիսների ընթացքում երգչուհիները պետք է հոգ տանեն անտուն կենդանիների մասին։ Շոուի առաջին դրվագը թողարկվել է մարտի 3-ին։
Մարտի 14-ին Հյոնան պատմում է, որ մարտի վերջին կսկսի թողարկել իր «Հյոնա x SPICYCOLOR» հագուստի բրենդը։ Այն պետք է լինի 50-60-ական թվականների ռետրո ոճի ու գեղեցկության ու վառ անհատականության խառնուրդ։
Ավելի ուշ Հյոնան նկարահանվում է PSY-ի «Gangnam Style» երգում, որից հետո թողարկում է համատեղ «Oppa Is Just My Style» տեսահոլովակը։
2012 թվականի հոկտեմբերի 22-ին կայանում է Հյոնայի երկրորդ մենակատարային «Melting» մինի-ալբոմի ռելիզը։ Մինի-ալբոմում տեղ են գտնում հինգ թրեքներ։ Դրանցից մեկը՝ գլխավոր «Ice Cream» երգը, ձայնագրվել է Maboos-ի մասնակցությամբ, իսկ «Unripe Apple» երգը BTOB խմբի ռեփեր Իլհունի հետ։
Հյոնան դարձել է «FIFA Online 3» օնլայն խաղի մոդել։
Դեկտեմբերին «SBS Gayo Daejun»-ը «The Color Of K-pop» ծրագրի համար կազմում է 4 ենթախմբեր՝ «Dazzling Red» (이사람), «Mystic White» («Mermaid Princess»), «Dramatic Blue» (눈물나게 아름다운), «Dynamic Black» («Yesterday»)։ Հյոնան մտնում է «Dazzling Red» ենթախմբի մեջ «After School» խմբի Նանայի, SISTAR խմբի Հյորինի, SECRET խմբի Հեսոնի ու KARA խմբի Նիկոլի հետ միասին։ Բոլոր շահույթները «Dream Orchestra»-ի միջնորդությամբ փոխանցվում են քիչ ապահովված ընտանիքներին։
2013 թվական:Hot Idol
2013 թվականի սկզբին Հյոնան զարդարում է բրիտանական «Pop!» ամսագրի շապիկը։
Փետրվարի 18-ին Հյոնան Կորեայում դառնում է «G by Guess»-ի մոդել։
Մարտի 7-ին Հյոնան դառնում է «Toyota Corolla»-ի մոդել։ Մարտի 12-ին թողարկում է իր «My Color» երգը որպես «Toyota»-ի գովազդային ակցիա։
Հոկտեմբերի 27-ին «Trouble Maker» դուետը թողարկում է «Now» երգի տեսահոլովակը «19+» տարիքային սահմանափակմամբ։
2014 թվական։ Վերադարձ նոր ալբոմով, «FREE MONTH» շոու
2014 թվականի մարտի 11-ին Հյոնան ելույթ է ունենում Օստինում ընթացող «SXSW 2014 music festival» միջոցառման ժամանակ։ Ապա, նա ուղևորվում է Լոս Անջելես, որտեղ նկարվում է «Funny Or Die»-ի համար, բրիտանացի երգչուհի Ռիտա Օրայի հետ։
Մարտի 28-ին Հյոնան նկարահանվում է «Mystic Fighter» խաղի գովազդում։
Հունիսի 26-ին «Cube Entertainment»-ը տեղեկացնում է Հյոնայի երրորդ մինի-ալբոմի մոտակա թողարկման մասին։
Ինչպես նաև, շուտով թողարկվում է Հյոնայի ռեալիթի-շոուն, որը պատմում է նոր ալբոմի թողարկման ու ձայնագրման մասին։ Այն ստանում է «Hyuna’s Free Month» (բառացիաբար «Հյոնայի ազատության ամիս»), որը հեռարձակվում է կորեական «SBS MTV» հեռուստաալիքով։
Հուլիսի 15-ին թողարկվում են «A Talk» ալբոմի երկու թիզերները։ Հայտնի է դառնում, որ գլխավոր երգը ստացել է «RED» անվանումը։ Ալբոմն ու «RED» երգի տեսահոլովակը թողարկվում են հուլիսի 28-ին։
2014 թվականին Հյոնան լինում է Նյու Յորքում ընթացող նորաձևության շաբաթին, որտեղ մասնակցում է դիզայներ Ռեվեկա Մինկոֆի ֆոտոսեսիային։
Տարեվերջին ամերիկյան «Rolling Stone» ամսագիրը հրապարակում է 2014 թվականի 10 ամենալավ երաժշտական տեսահոլովակների անունները, որոնց մեջ 5-րդ հորիզոնականն է զբաղեցնում Հյոնան։
2015 թվական։ Հյոնա A+
Օգոստոսի 9-ին Cube-ը թողարկում է Հյոնայի նոր «A+» ալբոմի թրեյլերը, որն ունի «19+» տարիքային սահմանափակում։
Գլխավոր երգը ստանում է «Because I’m The Best» անվանումը։ Հյոնան այն կատարում է BTOB խմբի Իլհունի հետ։
Օգոստոսի 20-ին թողարկվում է «Because I’m The Best» երգի թիզերը։
Օգոստոսի 21-ին Հյոնան թողարկում է «A+» մինի-ալբոմը և «Because I’m The Best» գլխավոր երգի տեսահոլովակը։
«Myeong Dan Gong Gae 2015»-ը ներկայացնում է Թոփ-30 գեղեցիկ կազմվածքով ամենահայտնի կանանց ցուցակը, որտեղ Հյոնան զբաղեցնում է 18-րդ տեղը։
Հոկտեմբերի 1-ին «Because I’m The Best» երգը զբաղեցնում է համաշխարհային երգերի Թոփ-ի երրորդ հորիզոնականը։
«A+» ալբոմը «Billboard»-ի կարծիքով զբաղեցնում է համաշխարհային ալբոմների ցանկի երկրորդ հորիզոնականը։
2016 թվական
2016 թվականի հունիսի 13-ին լուրեր են տարածվել այն մասին, որ 4Minute խումբը հնարավոր է լուծարվի։ Լեյբլի ներկայացուցիչները նշել են, որ դա դեռևս հաստատուն նյութ չէ։ Նրանք ասել են, որ Հյոնան երկարեցրել է իր պայմանագրի ժամկետը, իսկ խմբի մյուս աղջիկները դեռևս մտածում են երկարեցնելու մասին։
Ավելի ուշ՝ հունիսի 15-ին, ընկերությունը հայտնել է, որ խմբի կազմից միայն Հյոնան է երկարեցրել պայմագրի ժամկետը, իսկ մյուսները որոշել են լքել կազմակերպությունն ու խումբը։
Հուլիսի 18-ին ընկերությունը հայտնել է, որ Հյոնան պատրաստվում է իր մենակատարային վերադարձին, որը պետք է կայանա օգոստոսի 1-ին։
Աղբյուրներ
Կատեգորիա:Հարավկորեացի երգչուհիներ Կատեգորիա:Հարավկորեացի պարողներ Կատեգորիա:Հարավկորեացի մոդելներ Կատեգորիա:Հարավկորեացի երգահաններ Կատեգորիա:Հարավկորեացի ռեփերներ Կատեգորիա:21-րդ դարի երգչուհիներ Կատեգորիա:Հարավկորեացի երաժիշտներ Կատեգորիա:Հարավկորեացի հաղորդավարներ Կատեգորիա:Հարավկորեացի պարուհիներ Կատեգորիա:Հարավկորեացի կոմպոզիտորներ Կատեգորիա:Հարավկորեացի դերասանուհիներ
«Ֆլեշ» հեռուստասերիալի կերպարների ցանկ
Ֆլեշ — 2014 թվականի ամերիկյան հեռուստասերիալ, ստեղծված սցենարիստներ /ռեժիսորներ Գրեգ Բերլանտիի, Էնդրյու Կրայսբերգի և Ջեֆֆ Ջոնսոնի կողմից, և որը պատմում է Բարրի Ալլենի մասին։ Գլխավոր սերիայի պրեմիերան տեղի է ունեցել 2014 թվականի հոկտեմբերի 7-ին The СW ալիքի շրջանակներում։ Այն համարվում է Նետ հեռուստասերիալի սպին-օֆը և կապված է նրա աշխարհի հետ։ Ֆլեշ է դարձել դատաբժշկական հետախուզությունների մասնագետ Բարրի Ալլենը (Գրանթ Գասթին), ով աշխատում էր Ցենտրալ-Սիթիի ոստիկանությունում, և որին կայծակը հարվածել է մասնիկների արագացման մեքենայի պայթյունի ժամանակ, որը ստեղծել էր ՍՏԱՐ կազմակերպությունը, ինչը իրեն գերարագություն է տվել։ Նրան օգնում են ՍՏԱՐ ընկերության աշխատակիցները. Բժիշկ Կեյլտին Սնոու (Դենիել Պանաբեյկեր), բժիշկ Ցիսկո Ռամոն (Կարլոս Վալդես) և բժիշկ Հարիսոն Ուելս (Թոմ Կավինա), ովքեր ցանկանում են ավելի շատ իմանալ նրա ընդունակությունների մասին և ցույց տալ նրան թե ինչպես սուպերհերոս դառնալ։ Բարրին նաև ցանկանում է պարզել այն գաղտնիքը, թե որ գերմարդն է սպանել իր մորը (Միշել Հարիսոն), ինչի պատճառով նրա հայրը (Ջոն Ուեսլի Շիպ) բանտում է հայտնվել, որպես միակ մեղադրյալ, թողնելով փոքր Բարրիին ոստիկան Ջո Ուսետի (Ջեսսի Լ. Մարտին) և նրա փոքր աղջկա` Այրիսի (Կենդիս Պատտոն) ընտանիքում։ 15 տարի անց մոր սպանության վերաբերյալ հիշողությունները և հոր բանտում հայտնվելը ստիպում են Բարրիին օգտագործել իր ուժերը բոլոր նրանց դեմ, ովքեր իրենց ուժերը օգտագործելով վնաս են հասցնում անմեղ մարդկանց, այդ կերպով հերոս դառնալով։
Ներքևում նշված են այն բոլոր կերպարները, ովքեր հայտնվել են հեռուստասերիալում։ Նրանցից շատերը ստեղծվել են ի պատիվ կոմիքսների կերպարների, կամ նույնիսկ հիմնված են այդ կերպարների վրա։ Որոշ դերասաններ` նկարահանված իրենց դերերում, հերոսի մասին նախկին ֆիլմում նույնպես հայտնվել են, որը էկրաններին էր հայտնվել 1990 թվականին։
Ծանոթագրություններ
Կատեգորիա:Ամերիկյան հեռուստասերիալներ
Հեռադիտակ
Հեռադիտակ, օպտիկական սարք, որը խոշորացնում է հեռվում գտնվող առարկաների պատկերը։ 1608 թ․ հայտնագործել է հոլանդացի Հանս Լիպերշեյը՝ Միդելբուրխում։
Կառուցվածք
Ժամանակակից հեռադիտակները մեծ մասամբ երկու զուգահեռ դիտակներից բաղկացած օպտիկական սարք է՝ հեռու առարկաները զույգ աչքով դիտելու համար։ Յուրաքանչյուր դիտակ ունի երկու ոսպնյակ՝ օբյեկտիվ և օկուլյար, ինչպես նաև՝ պրիզմաներ՝ պատկերն ուղղելու համար (առանց պրիզմաների դիտակները պատկերը ցույց են տալիս գլխիվայր)։ Պրիզմաների շնորհիվ դիտակը նաև համեմատաբար կարճ է։ Վերջինիս օբյեկտիվի կիզակետային հարթության մեջ հնարավոր է տեղադրել ցանց՝ առարկաների գծային և անկյունային հեռավորությունները որոշելու համար։ Հեռադիտակը, ինչպես և դիտակը, բնութագրվում է խոշորացումով, տեսադաշտի անկյունով, մուտքի բիբի տրամագծով (օբյեկտիվի տրամագծով), ինչպես նաև պլաստիկությամբ։ Ըստ խոշորացման աստիճանի տարբերում են՝ փոքր (2–4 անգամ), միջին (5–8 անգամ) և մեծ (10–22 անգամ) խոշորացման հեռադիտակներ։ Պրիզմայավոր հեռադիտակի տարատեսակներից է թատերական հեռադիտակը, որի խոշորացումը հավասար է 3-ի։
Աստղագիտական հեռադիտակը երկնային լուսատուները դիտելու համար նախատեսված սարք է։ Ըստ օպտիկական առանձնահատկությունների տարբերում են՝ հայելային (ռեֆլեկտոր), ոսպնյակային (ռեֆրակտոր) և հայելա–ոսպնյակային հեռադիտակներ։ Ըստ նշանակության հեռադիտակները լինում են՝ աստղա-ֆիզիկական, արեգակնային, աստղաչափական, արբանյակային ֆոտոխցիկներ։
Օգտագործված աղբյուր
Կատեգորիա:Օպտիկական սարքեր Կատեգորիա:Աստղագիտական գործիքներ
Խելացի ժամացույց
Խելացի ժամացույց (smart watch), ինչպես նաև սմարթ ժամացույց, ծրագրավորված ձեռքի ժամացույց ընդլայնված ֆունկցիաներով, ինչը թույլ է տալիս հաճախ համեմատել սմարթֆոնների հետ։ Առաջին մոդելները կատարել են պարզ գործողությունները՝ կատարել են հաշվիչի դեր կամ խաղային սարքերի։ Ժամանակակից ժամացույցները կրվող համակարգիչներ են։ Խելացի ժամացույցների շատ մոդելներում կան տեղադրված հավելվածներ և ղեկավարվում են բջջային օպերացիոն համակարգերով։ Որոշ մոդելների միջոցով կարելի է պատասխանել զանգերին և ուղարկել հաղորդագրություն։ Ժամացույցների որոշ մոդելները աշխատում են սմարթֆոնի հետ կից և նման պարագայում նրանք դառնում են օգնող էկրան և կարող են տեղեկացնել տիրոջը նոր ծանուցումների մասին։
Չի կարելի շփոթել խելացի ժամացույցները ֆիտնես թրեքերների հետ, որոնք իրենցից ներկայացնում են սարք, որը կցելով սմարթֆոնին թույլ է տալիս հետևել օգտատիրոջ ֆիզիկական վիճակը։ Ի տարբերություն ֆիտնես թրեքերների խելացի ժամացույցները թույլ են տալիս տեղադրել հավելյալ հավելվածներ, որով և ընդյանում են ժամացույցի ֆունկցիաները։
Խելացի ժամացույցների հնարավորություններ
Խելացի ժամացույցները կարող են իրենց մեջ ներառել՝ տեսախցիկ, աքսելեոմետր, ջերմաչափ, բարոմետր, կողմնացույց, խրոնոգրաֆ, հաշվիչ, բջջային հեռախոս, սենսորային էկրան, GPS, ձայնարկիչ և այլն։ Որոշ խելացի ժամացույցներ ունակ են կատարել սպորտային թրեքերների դեր։ Այսպիսի մոդելները կարող են իրենց մեջ ունենալ որոշ մարզական հավելվածներ։
Ինչպես և այլ համակարգիչները, խելացի ժամացույցները կարող են հավաքել տեղեկություն ներքին կամ արտաքին սենսորների միջոցով։ Նրանք կարող են ղեկավարել կամ ստանալ տվյալներ այլ սարքերից և համակարգիչներից։ Նրանք հաճախ ապահովում են անլար տվյալների փոխանցման տեխնոլոֆիաներ, ինչպիսին են օրինակ՝ Bluetooth, Wi-Fi, և տարատեսակ նավիգացիոն տեխնոլոգիաներ՝ GPS :
Վաղ տարիներ
Առաջին թվային ժամացույցները թողարկվել են 1972 թվականին Pulsar բրենդով և մշակվել են Hamilton Watch Company-ում։ Pulsar բրենդը գնվեց 1978 թվականին Seiko ընկերության կողմից։ 1982 թվականին թողարկվեց նոր մոդել Pulsar (NL C01), որը կարող էր իր մեջ պահել 24 թիվ, ինչն էլ դարձրեց նրանց առաջին ծրագրավորված հիշողության ժամացույցները։ 1980-ական թվականներին անհատական համակարգիչների զարգացման հետ միասին, Seiko թողարկեց ժամացույց, որը ունակ էր կատարելու հաշվարկներ։ Data 2000 մոդելում տեղադրվեցին ստեղներ տվյալներ ներմուծելու համար։ Այս մեդելը կարողանում էր հիշել 2000 սիմվոլ։
1980-ական թվականներին Casio ընկերությունը նույնպես շուկա հանեց խելացի ժամացույցների հաջող շարք։ Casio-ին նաև թողարկեց «խաղային ժամացույցներ»։
Seiko RC շարք
1984 թվականին թողարկված RC-1000 դարձավ առաջին համակարգիչների հետ միացվող ժամացույցը։ Սա կարող էի միանալ այդ ժամանակներ հայտնի շատ համակարգիչների այդ թվում՝ Apple II, II+ և IIe, Commodore 64, IBM PC, NEC 8201 և այլն։
1985 թվականին «Seiko Epson» բրենդի հետ համատեղ թողարկվեց RC-20 մոդելը։ Ժամացույցներում տեղադրված էր 8 բիթանոց SMC84C00 Z-80 միկրոպրոցեսոր և օժտված էր 8 ԿԲ ներքին և 2 ԿԲ օպերատիվ հիշողությամբ։ Նրանուց կար տեղադրված առաջադրանքների պլանավորման, նշումների, միջազգային ժամային գոտիների և հաշվիչի հավելվածներ։ 42 x 32 էկրանը զգայուն էր հպումների համար։ Այս մոդելը նույնպես կարելի էր կցել համակարգչին։
1985 թվականին թողակվեց նաև RC-4000 մոդելը, որը համարվում էր «աշխարհի ամենափոքր համակարգչային տերմինալը»։ Նույն թվականին թողարկված RC-4500 մոդելը աչքի էր ընկնում կաղապարի ավելի վառ գույներով։
2013
2013 թվականի հուլիսի 5-ին ընկերությունների ցանկում, որոնք զբացվում են խելացի ժամացույցների ստեղծմամբ, հայտնվել էին ընկերություններ ինչպիսք են՝ Acer, Apple, BlackBerry, Foxconn, Google, LG, Microsoft, Qualcomm, Samsung, Sony, և Toshiba։
2013 թվականի սեպտեմբերին թողարկվեցին Samsung Galaxy Gear, Sony SmartWatch 2, Qualcomm Toq խելացի ժամացույցները։ Pebble ընկերությունը 2013 թվականի նոյմեբերին հայտնեց, որ իր խելացի ժամացույցներից վաճառել է 190 000 հետ։
2015 և բարձր
2015 թվականին վաճառքի դուրս եկավ Apple Watch-ը, որը ցուցադրվել էլ 2014 թվականի սեպտեմբերին։
2018 թվականին ուկրանիական Force Emotion ստարթափը սկսեց արտադրել իր առաջին խելացի ժամացույցները ։
Օպերացիոն համակարգեր
Հիմանական օպերացիոն համակարգերը համարվում են Google և Apple-ի կողմից արված առաջարկները ․ Սակայն կան ավելի քիչ տարածում ունեցող ՕՀ-ներ ․
Շուկայի զարգացման հեռանկարներ
2015 թվականին IHS ընկերության գնահատականով շուկայում խելացի ժամացույցների արտագրությամբ պետք է զբաղվի Apple-ը իր Apple Watch ժամերով ։
Գործառնություն և հավելվածներ
2013 թվականից հետո թողարկված խելացի ժամացույցների մեծ մասը կարող է գործել որպես ինքնուրույն սարքեր։ Առավել հաճախ օգտագործվող օպերացիոն համակարգերն են Android Wear-ը և Tizen-ը ։ Նրանց համար հասանելի են երրորդ կողմի հավելվածներ, այդ թվում՝ տարբեր խաղեր։ Շատ արտադրողներ խորհուրդ են տալիս ժամացույցն օգտագործել սմարթֆոնի հետ համատեղ, ինչը թույլ է տալիս ընդլայնել առկա գործառնությունը։ Ժամացույցը կարող է գործել որպես սմարթֆոնի հեռակառավարման վահանակ (օրինակ՝ կառավարել տեսախցիկը), ինչպես նաև ցուցադրել սոցիալական ցանցերից ստացվող ծանուցումները, զանգերն ու հաղորդագրությունները։ Կան ժամացույցներ և՛ մեծերի, և՛ երեխաների համար, իսկ երեխաների համար նախատեսված խելացի ժամացույցները պարզապես նորաձև գաջեթ չեն։ Արտադրվում են տարբեր գործառույթներով տասնյակ մոդելներ։ Կան պարզ «խաղեր» մի քանի խաղերով և մեղեդիների փոքր հավաքածուով, դրանք նախատեսված են զվարճանքի համար ։ Սմարթֆոնի գործառույթներով ամենահայտնի մոդելները հագեցած են GPS թրեյքերով՝ միշտ իմանալու համար, թե որտեղ է երեխան.
Ծանոթագրություններ
Կատեգորիա:Ժամացույցներ Կատեգորիա:Անհատական համակարգիչներ Կատեգորիա:Մարդ–համակարգիչ փոխազդեցություն Կատեգորիա:Բջջային համակարգիչներ Կատեգորիա:Համատարած հաշվարկումներ Կատեգորիա:Ճապոնական հայտնագործություններ Կատեգորիա:Համակարգիչ Կատեգորիա:Համակարգիչների դասեր Կատեգորիա:Անդրոիդ Կատեգորիա:Էլեկտրոնիկա Կատեգորիա:Բջջային կապ
Սենթ Լուիս 2015 (շախմատային մրցաշար)
Սենթ Լուիս 2015 (Sinquefield Cup) - շախմատային մրցաշար, անցկացվել է 2015 թ. օգոստոսի 22-ից սեպտեմբերի 3-ը։
Հղումներ
Կատեգորիա:Սենթ Լուիսի մրցաշարեր Կատեգորիա:Լևոն Արոնյանի մասնակցությամբ մրցաշարեր
Հայտածման մեքենա
Հայտածման մեքենա, լուսակայված լուսակինոնյութերի քիմիական լուսանկարչական լրիվ մշակման սարք։ Բաղկացած է ժապավենաձիգ և շարժաբեր մեխանիզմներից, ջրի և լուծույթների բաքերից, չորացնող պահարանից և օժանդակ հարմարանքներից (լուծույթների խառնման և ջերմակարգավորման համակարգեր, չորացման ժամանակ օգտագործվող օդի կոնդիցիոներներ են)։ Ժապավենաձիգ մեխանիզմը, որը գործողության մեջ է դրվում էլեկտրաշարժիչով, իրականացնում է լուսակինոնյութերի տեղափոխումը մշակման բոլոր փուլերում։ Քիմիական լուսանկարչական մշակման շատ եղանակների դեպքում բաքերում լուծույթների ջերմաստիճանը պետք է պահպանվի հաստատուն։
Կատեգորիա:Կինեմատոգրաֆիա
Վոլֆերսդորֆ
Վոլֆերսդորֆ (Wolfersdorf)՝ Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 2414 մարդ (2010 թվականի դեկտեմբերի 31-ի տվյալներով) ։ Զբաղեցնում է 26,01 կմ² տարածք։ Պաշտոնական կոդը՝ 09 1 78 156։
Փանոս Թերլեմեզյանի անվան գեղարվեստի պետական քոլեջ
Փանոս Թերլեմեզյանի անվան գեղարվեստի պետական քոլեջ, ՀՀ կրթության և գիտության նախարարության ենթակայության տակ գտնվող պետական ոչ առևտրային կազմակերպություն, Հայաստանի առաջին նկարչական դպրոցը։ Հիմնադրվել է 1921 թվականին, գտնվում է Երևանում, Արշակունյաց պողոտայի 39-րդ շենքում։
Պատմություն
Նկարչական դպրոցը ստեղծվել է 1921 թվականին՝ Ժողովրդական կոմիսարների խորհրդի հատուկ դեկրետով, Ալեքսանդր Մյասնիկյանի ստորագրությամբ, ՀԽՍՀ առաջին լուսժողկոմ Աշոտ Հովհաննիսյանի օրոք։ Սկզբնապես կոչվել է «Գեղարդ» գեղարվեստաարդյունաբերական տեխնիկում, 1938 թվականին՝ գեղարվեստական ուսումնարան, 1941 թվականին վերանվանվել է հայ մեծ նկարիչ Փանոս Թերլեմեզյանի անունով և կարճ ժամանակահատվածում դարձել գեղարվեստի միջնակարգ լավագույն կրթարաններից մեկը։
Առաջին տնօրենն է եղել Հովհաննես Թադևոսյանը, որը գլխավորել է ուսումնական աշխատանքներն ու կազմել դասատուների կազմը։ Հաստատության ակունքներում են կանգնած ժամանակին Եվրոպայի լավագույն կենտրոններում՝ Վիեննայում, Փարիզում, Մյունխենում, Մոսկվայում, կրթություն ստացած և մեծ հեղինակություն վայելող արվեստագետներ Մարտիրոս Սարյանը, Վրթանես Ախիկյանը, Ստեփան Աղաջանյանը, Սեդրակ Առաքելյանը, Վահրամ Գայֆեճյանը, Գաբրիել Գյուրջյանը, Հակոբ Կոջոյանը, Արա Սարգսյանը և այլք։ 1927 թվականին ուսումնարանը տվել է իր առաջին շրջանավարտները, որոնց թվում էին անվանի հայ գեղանկարիչներ Մհեր Աբեղյանը, Սեդրակ Ռաշմաճյանը, Բաբկեն Քոլոզյանը, Արմեն Չիլինգարյանը և այլք։ Մյուս տարիների շրջանավարտներից են Հովհաննես Զարդարյանը, Գրիգոր Խանջյանը, Ղուկաս Չուբարյանը, Մարիամ Ասլամազյանը, Արա Բեքարյանը, Էդուարդ Իսաբեկյանը, Արա Հարությունյանը,Կարապետ Տիրատուրյանը և այլք։ Մինչև 2007 թվականը ուսումնարանը (հետագայում վերանվանվեց քոլեջ) գտնվում էր Լեոյի փողոցի շենքում, հետագայում ՀՀ կառավարության որոշմամբ տեղափոխվել է Արշակունյաց պողոտա ։
Կառուցվածք
Սկզբում ունեցել է նկարչության, քանդակագործության (բրուտանոցով), 1925 թվականից՝ նաև ոսկերչության, փայտագործության, ասեղնագործության (ավելի ուշ՝ գորգագործության) բաժիններ։
Այսօր քոլեջը բաղկացած է գունանկարչության, քանդակագործության, դիզայնի բաժիններից։ Կարևոր տեղ է հատկացվում ընդհանուր մասնագիտական կրթության մեջ տեսական բաժնին, որտեղ արվեստի պատմության լսարանին կից գործում է ժամանակակից տեխնիկայով հագեցած ֆոտոկինոլաբորատորիան, որը հնարավորություն է տալիս ուսանողներին յուրացնել դասավանդվող նյութը, ծանոթանալ համաշխարհային արվեստի պատմության էջերին վավերագրական, պատմական, գեղարվեստական ու արվեստաբանական տեսանյութերի օգնությամբ, ինչպես նաև վիրտուալ այցելություններ կատարել աշխարհի տարբեր թանգարաններ։
Դասավանդման առանձնահատկություններից է այն, որ այստեղ դասավանդում են ակտիվ ստեղծագործական կյանքով ապրող նկարիչները, որոնք Հայաստանի նկարիչների միության անդամ են ։
Կարևոր և երկար սպասված իրադարձություն էր քոլեջի կյանքում 2007 թվականից գործող «Թերլեմեզյան» ցուցասրահը, որն իրականացնում է համահայկական մշակութային փառատոներ, ուսանողական և դասախոսական ամենամյա ցուցահանդեսներ և «Թերլեմեզյանականներ» մշակութային միջոցառումների շարքը ։
Արտաքին հղումներ
Կատեգորիա:Երևանի ուսումնական հաստատություններ
Ինսբրուքի օդանավակայան
Ինսբրուքի օդանավակայան Flughafen Innsbruck, միջազգային օդանավակայան Ավստրիայի Տիրոլ նահանգի Ինսբրուք քաղաքում։ Հանդիսանում է նահանգի խոշորագույն օդանավակայանը ։
Ինսբրուքի օդանավակայանից իրականացվում են կանոնավոր չվերթներ ալպյան շրջանի քաղաքներ, ինչպես նաև սեզոնային չվերթներ այլ ուղղություններով։ Ձմռանը ուղևորահոսքը զգալի ավելանում է ի հաշիվ զբոսաշրջիկների, ովքեր ժամանում են Ավստրիայի ալպյան դահուկային հանգստավայրեր։ Օդանավակայանը հանդիսանում է Welcome Air, Austrian Arrows և Air Alps ավիաընկերությունների գրանցման վայր։
Ինսբրուքի օդանավակայանը տեղակայված է Ինսբրուքի կենտրոնից մոտավորապես 4 կմ հեռավորության վրա։ Այն կապված է Ինսբրուք քաղաքի ավտոբուսային F ցանցին քաղաքի գլխավոր կայարանի միջոցով։ Օդանավակայանից ավտոբուսների մեկնումը կատարվում է յուրաքանչյուր 15 րոպեն մեկ։ Տևողությունը 18 րոպե է։
Ավիաընկերություններ և ուղղություններ
Ստորև ներկայացված ավիաընկերությունները Ինսբրուքի օդանավակայանում կատարում են կանոնավոր չվերթներThe following airlines offer regular scheduled and charter flights at Innsbruck Airport ։
Արտաքին հղումներ
Ինսբրուք Կատեգորիա:Ինսբրուքի շենքեր և կառույցներ
Կույրերի միավորման հրատարակչություն
Կույրերի միավորման հրատարակչություն, գտնվում է Երևանում։ Կազմակերպվել է 1963 թվականին։
Տեսողությունից հաշմանդամ անձանց գաղափարական դաստիարակության ու կրթության գործի կազմակերպման կարևոր օջախ է։ Հրատարակում է գեղարվեստական, քաղաքական, գիտահանրամատչելի գրականություն, մասնագիտական գրքեր, դասագրքեր բուհերի և դպրոցների համար, կուսակցական և պետպետական փաստաթղթեր, նոտաներ, ուռուցիկ քարտեզներ ու գծագրեր, թողարկում պարբերական հրատարակություններ։
1963 թվականից հրատարակվող կույրերի միավորման օրգաններ «Արձագանք» շաբաթաթերթը և «Գրական հանդես» ամսագիրը հանրապետական մամուլից արտատպումներ են կատարում։ Բրայլի կամ ուռուցիկ գրաեղանակով թողարկվող հրատարակչական արտադրանքի տարեկան ծավալը կազմում է մոտ 800, իսկ հրատարակչական ընդհանուր արտադրանքը՝ 1200 հրատարակչական մամուլ։ 1965 թվականից հրատարակչության ձայնագրման ստուդիան թողարկում է «խոսող» գրքեր մագնիտոֆոնային ժապավենի վրա (տարեկան մոտ 400 մամուլ)։
Կատեգորիա:Հրատարակչություններ
Սան Վիտո ալ Տորե
Սան Վիտո ալ Տորե (San Vito al Torre), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 1342 մարդ՝ ըստ 2008 թվականի մարդահամարի տվյալների, բնակչության խտություն՝ 118 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 33050։ Հեռախոսային կոդ՝ 0432։ Բնակավայրի հովանավոր պաշտպանն է սուրբ Սան Վիտո դի Լուսանիան։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
The Highwomen
The Highwomen, քանթրի սուպերխումբ, որի կազմի մեջ են մտնում երգչուհիներ Բրենդի Քարլայլը, Նատալի Հեմբին, Մարեն Մորիսը և Ամանդա Շայրսը ։ Այն ձևավորվել է 2019 թվականին ։ Խմբի առաջին նույնանուն ալբոմը, որի պրոդյուսերը Դեյվ Քոբն էր, թողարկվել է 2019 թվականի սեպտեմբերի 6-ին Elektra Records-ի կողմից ։
Պատմություն
The Highwomen նախագծի վրա լայնորեն ակնարկում էին Քարայլը, Մորիսը և Շայրսը, մինչև դրա մասին պաշտոնական հայտարարությունը 2019 թվականի ապրիլի 6-ին։ Քանի որ անվանումը հարգանքի նշան էր լեգենդար Highwaymen քանթրի սուպերխմբին, The Highwomen-ն ի սկզբանե ցանկացել են չորրորդ տեղը թողնել թափուր, որպեսզի թույլ տան այլ կին արտիստներին միանալ իրենց, իսկ Շելի Ռայթը, Քորթնի Մերի Էնդրյուսը, Մարգո Փրայսը, Ժանել Մոնեն և Շերիլ Քրոուն նշվել են որպես պոտենցիալ հյուրեր ։ Խումբը, որը կատակով համեմատել է այս համագործակցությունը ծովահենական նավի փորձի հետ, ասել է, որ նրանք տեսնում են նախագիծը որպես ինկուբատոր նախագիծ, որն աջակցում է ընկերակից կին արտիստներին ։
Մարենը մինչ այդ Քոբի հետ չի աշխատել։ Երաժիշտները կենդանի ձայնագրվում էին միասին ջերմ միջավայրում՝ պատմական RCA Studio A-ում, որի սեփականատերն այժմ Քոբն է ։ Որպես փորձի մի մաս, խմբի անդամներից որոշները «Highwomen» տատու են արել ։